О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 1368
от 31.08.2023 г.
За разрешение за изработване на проект за Подробен устройствен план-План за застрояване /ПУП-ПЗ/ на поземлен имот /ПИ/ 136 по плана на новообразуваните имоти /ПНИ/ на с. Расник, община Перник, местност “Криво падине” с цел провеждане на процедура по промяна предназначението на земеделска земя в земя за неземеделски нужди “За вилно строителство”
На основание чл.21 ал.1 т.11 и ал.2 от ЗМСМА, чл.124а, ал.5, във връзка с чл.125 от ЗУТ  

ОБЩИНСКИ СЪВЕТ РЕШИ:
ОДОБРЯВА представеното техническо задание за промяна предназначението на земеделска земя за неземеделски нужди на поземлен имот /ПИ/ 136 по плана на новообразуваните имоти /ПНИ/ на с. Расник, община Перник, местност “Криво падине” с цел провеждане на процедура по промяна предназначението на земеделска земя в земя за неземеделски нужди..

РАЗРЕШАВА изработване на ПРОЕКТ ЗА ПОДРОБЕН УСТРОЙСТВЕН ПЛАН -  ПЛАН ЗА ЗАСТРОЯВАНЕ на поземлен имот /ПИ/ 136 по плана на новообразуваните имоти /ПНИ/ на с. Расник, община Перник, местност “Криво падине”, при което:

С план за застрояване в поземлен имот /ПИ/ 136 се определя зона за свободно застрояване с показатели за нискоетажно застрояване и устройствена зона Ов.  
Проектът за ПУП-ПЗ да се изготви в М 1:1000 върху картна основа от кадастралния план на ПНИ на с. Расник, община Перник, местност “Криво падине” в обхвата на имота. ПУП-ПЗ да бъде изготвен в цифров вид CAD формат  в съответствие с изискванията на ЗУТ.

При изработване на проекта за ПУП-ПЗ да се спазят изискванията на ЗУТ, Наредба № 7/2003 г. на МРРБ за ПНУТ и Наредба № 8/2001 г. на МРРБ за обема и съдържанието на устройствените планове. 

Към проекта да се приложат:

1. Становище от РИОСВ за необходимостта от оценка на въздействие върху околната среда;
2. Удостоверение за поливност, съгласувано от “Напоителни системи” ЕАД, клон “Струма-Места” гр. Дупница;  

3. Акт за категоризиране на земните маси при промяна на тяхното предназначение, издаден от Областна Дирекция ”Земеделие”-Перник;
4. Удостоверение за регистрирано водовземното съоръжение в Басейнова дирекция “Дунавски район”.

Проектът за ПУП-ПЗ да се изготви еднофазно във фаза окончателен проект и да бъде съобразен със Закона за опазване на земеделските земи и действащата нормативна уредба.              

Проектът да се разгледа от Общински експертен съвет гр. Перник и по него да се предложи решение.   
Поради следните мотиви: В Община Перник е постъпило заявление с вх. № 20/ТР-4077-4/02.12.2022 г. от Галина Баева, живуща в гр. София, за разрешение за изработване на проект за подробен устройствен план-план за застрояване на поземлен имот /ПИ/ 136 по плана на новообразуваните имоти /ПНИ/ на с. Расник, община Перник, местност “Криво падине” с цел провеждане на процедура по промяна предназначението на земеделска земя за неземеделски нужди. Към молбата е приложено от възложителя  задание за проектиране в съответствие с чл. 125, ал. 1 и ал. 2 от ЗУТ, с което е обосновано необходимостта от изработване проект за подробен устройствен план-план за застрояване /ПУП-ПЗ/. Заданието съдържа информация за съществуващото положение на имота:

1. Поземлен имот /ПИ/ 136 представлява земеделска земя и попада в територия на земи със статут на § 4 от ПЗР на ЗСПЗЗ.  

2. Поземленият имот е транспортно достъпен, граничи от североизток с път. Имотът е захранен с ток от преносната мрежа в района. Представен е договор за присъединяване с “ЧЕЗ Разпределение България” АД. 

Поземлен имот 136 ще бъде водоснабден от собствен водоизточник. За питейни нужди ще се ползват бутилирана вода и диспенсъри. Водовземното съоръжение следва да се регистрира в Басейнова дирекция “Дунавски район”. Отпадните битово-фекални води ще се събират във водоплътна изгребна яма в съответствие с изискванията на ЗООС.

3. Инвестиционните намерения на собствениците на поземлен имот /ПИ/ 136 са да се създадат градоустройствени условия за изграждане на вилна сграда, поради което се налага необходимостта от промяна предназначението на имота от земеделска земя в земя “За вилно строителство”.

Съгласно Общия устройствен план /ОУП/ на Община Перник, одобрен с Решение №1016/10.12.2018 г. на Общински съвет Перник, поземлен имот /ПИ/ 136 по плана на новообразуваните имоти /ПНИ/ на с. Расник, община Перник, местност “Криво падине” попада в устройствена зона за вилно застрояване 62219-1/1/Ов.    

Решението е прието на заседание на Общинския съвет, проведено на 31.08.2023г., Протокол № 9 т. 38 от дневния ред и е подпечатано с официалния печат на Общинския съвет.

